
న్యూఢిల్లీ : డోకలామ్ ప్రతిష్టంభన నేపథ్యంలో చైనా సైన్యం రెచ్చగొట్టే ప్రయత్నాలు చేస్తుందని, అయినప్పటికీ సంయమనం పాటించాలని సైన్యాన్ని భారత ప్రభుత్వం ఆదేశించింది. వేర్వేరు చోట్ల భారత్లోకి చొరబడేందుకు చైనా సైన్యం ప్రయత్నించే అవకాశాలు ఉన్నాయని, అటువంటి సందర్భాల్లో పరిస్థితి మరింత తీవ్రరూపం దాల్చకుండా ప్రశాంతంగా వ్యవహరించాలని తెలిపింది.ప్రభుత్వ వర్గాల సమాచారం ప్రకారం లద్దాక్లో ఫింగర్ 4, ఫింగర్ 5 వద్ద భారతదేశంలోకి చొరబడేందుకు చైనా సైన్యం విఫలయత్నం చేసింది. ఈ నేపథ్యంలో హిమాచల్ ప్రదేశ్, ఉత్తరాఖండ్, సిక్కిం, అరుణాచల్ సెక్టర్లలో మరిన్ని దుస్సాహసాలకు చైనా సైన్యం పాల్పడే అవకాశం ఉందని భారతదేశానికి చెందిన వివిధ శాఖలు అంచనా వేస్తున్నాయి. ఇటువంటి దుస్సాహసాలకు తెగించే చైనీయులను అప్రమత్తంగా ఉంటూ నిరోధించాలని సైన్యానికి భారత ప్రభుత్వం సలహా ఇచ్చింది. రెచ్చిపోకుండా, సంయమనం పాటిస్తూ పరిస్థితి మరింత తీవ్రరూపం దాల్చకుండా జాగ్రత్త వహించాలని పేర్కొంది.ఓ వైపు డోకలామ్ ప్రతిష్టంభన కొనసాగుతూ ఉండగానే, మరోవైపు ఐటీబీపీ, సైన్యం కోసం వాస్తవాధీన రేఖ వద్ద నూతన మౌలిక సదుపాయాలను కల్పించేందుకు భారత ప్రభుత్వం కృషి చేస్తోంది. అన్ని సెక్టర్లలోనూ నిఘాను పటిష్టం చేసినట్లు ప్రభుత్వ వర్గాలు తెలిపాయి.

newdhilly : dokalam pratishtambhana nepathyamlo chaina sainyam rechagotte prayatnaalu chestundani, ayinappatiki samyamanam paatinchaalani sainyaanni bhaarata prabhutvam aadesinchindi. ververu chotla bhaaratloki chorabadenduku chaina sainyam prayatninche avakaasaalu unnaayani, atuvanti sandarbhaallo paristhiti marinta teevraroopam dalchakunda prasaantamgaa vyavaharinchaalani telipindi.prabhutva vargala samacharam prakaaram laddaaklo fingar 4, fingar 5 vadda bhaaratadesamloki chorabadenduku chaina sainyam viphalayatnam chesindi. ee nepathyamlo himachal pradesh, uttarakhand, sikkim, arunachal sectorlalo marinni dussaahasaalaku chaina sainyam palpade avakaasam undani bhaaratadesaaniki chendina vividha saakhalu anchana vestunnayi. ituvanti dussaahasaalaku teginche chaineeyulanu apramattamgaa untuu nirodhinchaalani sainyaaniki bhaarata prabhutvam salaha ichindi. rechipokunda, samyamanam paatistuu paristhiti marinta teevraroopam dalchakunda jaagratta vahinchaalani perkondi.oo vaipu dokalam pratishtambhana konasaagutuu undagaane, marovaipu itbp, sainyam kosam vaastavaadheena rekha vadda noothana moulika sadupaayaalanu kalpinchenduku bhaarata prabhutvam krushi chestondi. anni sectorlalonu nighaanu patishtam chesinatlu prabhutva vargaalu telipai.